Ismet Toto

Ismet Toto (Progonat, 1908 - Gjirokastër, 12 korrik 1937) qe nëpunës, publicist, përkthyes, botues dhe prozator shqiptar. Së bashku me Branko Merxhanin dhe Vangjel Koçën ka qenë ndër themeluesit dhe përhapësit e rrymës social-kulturore së Neoshqiptarizmës. Vëllimi me shkrimet e tij i përmbledhur nga i vëllai, Selaudin Toto më 1946 me titullin Bota e një djali kryengritës, u ndalua të dilte në dritë. Në pamundësi t'i gjehej ndonjë kopje, duke iu ditur vetëm titulli dhe hyrja, një përmbledhje po me këtë titull u botua më 1997.

Biografia
U lind në Progonat të Kurveleshit, i biri i Rizait dhe Hilvijes, familja e tyre kishin qenë tradicionalisht pasues të Asllan Pashallinjve. Mbaheshin nga shtëpitë e forta të krahinës, një i pari i tyre, Belul Toto kishte marrë pjesë në levizjet e Tanzimatit.

Shkollën fillore e kreu në Delvinë. Shkollën e mesme teknike amerikane në Tiranë, ndërsa studioi statistikën në Universitetin e Romës.Hasani H., Leksikoni i shkrimtarëve shqiptarë 1501-2001, sh.b. Faik Konica, 2003. U emërua në diplomacinë e shtetit shqiptar me detyra në Gjermani e Itali. Më tej u angazhua në shtypin e kohës, duke kontribuar në të përkohshmet "Arbënia", "Illyria", "Minerva", "Ora", etj.

I angazhuar në lëvizjen kryengritjes së Delvinës, u arrestua nga autoritetet e kohës, ku i burgosur në kalanë e Gjirokastrës shkroi një ditar. Për veprimtarinë kryengritëse u dënua me vdekje, duke u varur në burgun e Gjirokastrës.

 Vepra të publikuara 
 Grindje me Klerin, polemikë, Tiranë: 1934;
 Gazi Kemal Atatürk. Krijonjës dhe pris i Turqis së re, biografi, Tiranë: 1935;
 Herojt e mendimit. I. Platoni, përkthim i një kapitulli nga Will Durant, Tiranë: 1936;

 Lidhje të jashtme 

 Referime 

Kategoria:Njerëz nga Labëria
Kategoria:Lindje 1908
Kategoria:Vdekje 1937
Kategoria:Polemistë shqiptarë
Kategoria:Publicistë shqiptarë
Kategoria:Përkthyes prej italishtes në shqip
Kategoria:Shqiptarë të ekzekutuar
Kategoria:Nxënës të Shkollës Profesionale Amerikane